**Návrh**

**ZÁKON**

**z ... 2019,**

**ktorým sa mení a dopĺňa zákon č. 326/2005 Z. z. o lesoch v znení** n**eskorších predpisov a o doplnení zákona č. 113/2018 Z. z. o uvádzaní dreva a výrobkov z dreva na vnútorný trh a o zmene a doplnení zákona č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

Zákon č. 326/2005 Z. z. o lesoch v znení zákona č. 275/2007 Z. z., zákona č. 359/2007 Z. z., zákona č. 360/2007 Z. z., zákona č. 540/2008 Z. z., zákona č. 499/2009 Z. z., zákona č 117/2010 Z. z., zákona č. 96/2012 Z. z., zákona č. 345/2012 Z. z., zákona č. 115/2013 Z. z., zákona č. 180/2013 Z. z., zákona č. 182/2014 Z. z., zákona č. 125/2016 Z. z., zákona č. 153/2017 Z. z., zákona č. 110/2018 Z. z., zákona č. 177/2018 Z. z. a zákona č. .../2019 Z. z. sa mení a dopĺňa takto:

1. V § 2 písm. a) sa slová „rastlinné druhy, živočíšne druhy“ nahrádzajú slovom „organizmy“.
2. V § 2 písm. d) sa slová „rastlinných a živočíšnych druhov a medzi druhmi“ nahrádzajú slovami „druhov organizmov žijúcich v lesnom ekosystéme a medzi nimi“.
3. V § 2 písm. i) sa slovo „zachovala“ nahrádza slovami „pri zohľadnení existujúcich prírodných rizík zachovala alebo zlepšovala“.
4. V § 2 písmeno k) znie:

„k) bežným hospodárením v lesoch taký spôsob vykonávania obnovy lesa, výchovy lesa, ťažby, prepravy dreva, sprístupňovania lesa, lesníckotechnických meliorácií, zahrádzania bystrín a ochrany lesa, ktorý aj bez požiadaviek vyplývajúcich zo zákazov alebo iných podmienok a obmedzení ustanovených osobitnými predpismi1b) alebo zo zákazov alebo iných podmienok a obmedzení uložených na ich základe umožňuje pri dodržaní tohto zákona trvalo udržateľné hospodárenie v lesoch; zákazy alebo iné podmienky a obmedzenia ustanovené týmito osobitnými predpismi nie sú touto definíciou dotknuté,“.

Poznámka pod čiarou k odkazu 1b znie:

„1b) Napríklad zákon č. 543/2002 Z. z. o ochrane prírody a krajiny v znení neskorších predpisov, zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov, zákon č. 538/2005 Z .z. o prírodných liečivých vodách, prírodných liečebných kúpeľoch, kúpeľných miestach a prírodných minerálnych vodách a o zmene a doplnení niektorých zákonov v znení neskorších predpisov.“.

1. § 2 sa dopĺňa písmenami w) a x), ktoré znejú:

„w) lesnou cestou účelová komunikácia3aa) určená na zabezpečenie trvalo udržateľného hospodárenia v lesoch, ktorá má vybudované zemné teleso a aspoň jednoduché odvodnenie,

x) prírode blízkym hospodárením v lesoch pestovné a obnovné postupy zamerané na vytváranie a pestovanie lesov s diferencovanou vekovou, druhovou, genetickou a priestorovou štruktúrou v maximálnej možnej miere sa približujúcou prirodzeným lesom charakteristickým pre podmienky danej lokality; tieto postupy v maximálnej možnej miere využívajú prírodné procesy, najmä prirodzenú obnovu drevín, regeneračnú schopnosť lesného ekosystému, individuálny výškový a hrúbkový rast stromov, schopnosť autoredukcie a tvarovú premenlivosť lesných drevín.“.

Poznámka pod čiarou k odkazu 3aa znie:

„3aa) § 22 zákona č. 135/1961 Zb. o pozemných komunikáciách (cestný zákon) v znení neskorších predpisov.“.

1. V § 3 odsek 2 znie:

„(2) Ak ide o nesúlad druhu pozemku podľa údajov katastra nehnuteľností[4)](http://www.epi.sk/print/zz/2005-326/znenie-20190101.htm#f3215777) a skutočného stavu, rozhoduje o tom, či pozemok je, alebo nie je lesným pozemkom podľa odseku 1 orgán štátnej správy lesného hospodárstva, ktorý zároveň, na základe zistenia druhu pozemku v teréne, určí v rozhodnutí skutočný druh pozemku. Orgán štátnej správy lesného hospodárstva rozhodne že pozemok je lesným pozemkom ak je porastený lesnými drevinami spĺňajúcimi funkcie lesa alebo preukázateľne slúži lesnému hospodárstvu a je pre jeho činnosť nevyhnutný. Ak je pozemok dlhodobo poľnohospodársky využívaný, orgán štátnej správy lesného hospodárstva sa pri rozhodovaní o zmene lesného pozemku na poľnohospodársku pôdu riadi záväzným stanoviskom orgánu štátnej správy ochrany poľnohospodárskej pôdy,6) a ak je pozemok vodnou plochou, orgán štátnej správy lesného hospodárstva na základe stanoviska orgánu štátnej vodnej správy[6a)](http://www.epi.sk/print/zz/2005-326/znenie-20190101.htm#f4038279) rozhodne o zmene lesného pozemku na vodnú plochu“.

1. V § 9 odsek 9 znie:

„(9) Výšku odvodu podľa odsekov 2 až 6 vypočíta orgán štátnej správy lesného hospodárstva v rozhodnutí podľa § 7 ods. 1 písm. a) a b). Ak predpokladaná výška odvodu presiahne hodnotu 1000 eur alebo ak sa vyňatie požaduje v rozsahu väčšom ako 1 000 m2, orgán štátnej správy lesného hospodárstva môže v odôvodnených prípadoch od osoby podľa odseku 1 žiadať určenie výšky odvodu znaleckým posudkom13a).“.

1. V § 9 sa za odsek 11 vkladá nový odsek 12, ktorý znie:

„(12) Výpočet odvodu znaleckým posudkom podľa odseku 9 nemôže vykonávať zamestnanec orgánu štátnej správy lesného hospodárstva v rámci územnej pôsobnosti tohto orgánu.“.

Doterajší odsek 12 sa označuje ako odsek 13.

1. V § 14 ods. 2 písmeno e) znie:

„e) v chránených územiach,21) v územiach medzinárodného významu21a) a na lesných pozemkoch s výskytom chránených druhov,“.

Poznámky pod čiarou k odkazom 21 a 21a znejú:

„21) § 17 a 27 zákona č. 543/2002 Z . z. v znení neskorších predpisov.

21a) § 17 ods. 11 zákona č. 543/2002 Z. z. v znení zákona č. 506/2013 Z. z.“.

1. V § 14 ods. 2 písmeno h) znie:

„h) vo vojenských obvodoch a na územiach slúžiacich na zabezpečenie úloh obrany štátu podľa osobitných predpisov23) (ďalej len „vojenské lesy“).“.

1. V § 14 sa odsek 2 dopĺňa písmenom i), ktoré znie:

„i) v lesnícky významných územiach s výskytom pralesa23aa) (ďalej len „pralesy“).“.

Poznámka pod čiarou k odkazu 23aa znie:

„23aa) Čl. 7 písm. k) Protokolu o trvalo udržateľnom obhospodarovaní lesov k Rámcovému dohovoru o ochrane a trvalo udržateľnom rozvoji Karpát (oznámenie č. 304/2013 Z. z.).“.

1. V § 16 odsek 1 znie:

„(1) Ochranné lesy vyhlasuje orgán štátnej správy lesného hospodárstva rozhodnutím o schválení programu starostlivosti o lesy (§ 41 ods. 16) na návrh vyhotovovateľa programu starostlivosti (§ 42) alebo rozhodnutím o zmene programu starostlivosti o lesy (§ 43 ods. 3) na dobu platnosti programu starostlivosti o lesy (§ 40). Zmeniť kategóriu ochranného lesa pri vyhotovení programu starostlivosti o lesy možno len v odôvodnených prípadoch, ak došlo k

a) zmene podmienok, pre ktoré boli ochranné lesy vyhlásené,

b) zmene hranice dielca, v ktorom boli zahrnuté aj lesné porasty nespĺňajúce dôvody na vyhlásenie ochranného lesa, alebo

c) vyhláseniu lesa osobitného určenia.“.

1. V § 16 ods. 3 sa za slovo „určenia“ vkladajú slová „podľa § 14 ods. 2 písm. a) až h)“.
2. V § 16 ods. 4 písm. e) sa slová „návrh programu starostlivosti“ nahrádzajú slovami „návrh plánu“.
3. V § 16 sa odsek 4 dopĺňa písmenom g), ktoré znie:

„g) vyjadrenie obce, na ktorej území sa lesy nachádzajú, ak ide o prímestské lesy alebo ďalšie lesy s významnou zdravotnou, kultúrnou alebo rekreačnou funkciou.“.

1. V § 16 odsek 7 znie:

„(7) Súhlas a dohoda podľa odseku 6 sa nevyžadujú

a) ide o návrh na vyhlásenie kategórie lesov vojenské lesy,

b) ak sa osobitný režim hospodárenia uplatňuje na základe právoplatného rozhodnutia príslušného orgánu štátnej správy26) alebo

c) sa osobitný režim hospodárenia uplatňuje na základe schváleného programu starostlivosti o chránené územie.27)“.

Poznámka pod čiarou k odkazu 27 znie:

„27) § 54 ods. 4 písm. a) zákona č. 543/2002 Z. z.“.

1. Za § 16 sa vkladá § 16a, ktorý vrátane nadpisu znie:

„**§ 16a**

**Osobitosti vyhlasovania a osobitný režim hospodárenia v pralesoch**

(1) Na ochranu pralesov orgán štátnej správy lesného hospodárstva na dobu neurčitú vyhlasuje lesy osobitného určenia podľa

a) § 14 ods. 2 písm. e) nachádzajúce sa v chránených územiach s piatym stupňom ochrany prírody, alebo

b) § 14 ods. 2 písm. i).

(2) Návrh na vyhlásenie lesov osobitného určenia podľa odseku 1 obsahuje najmä náležitosti podľa § 16 ods. 4 písm. a) až d) a záväzné stanovisko právnickej osoby podľa § 38 ods. 2, ktoré vydá po prerokovaní s navrhovateľom lesov osobitného určenia a po dohode s organizáciou ochrany prírody.27a)

(3) Lesy osobitného určenia podľa § 14 ods. 2 písm. i) vyhlasuje orgán štátnej správy lesného hospodárstva na návrh vlastníka alebo správcu.

(4) Osobitným režimom hospodárenia v pralese je zákaz vykonávania rekonštrukcie lesa (§19), obnovy lesa (§ 20), výchovy lesa (§ 21), ťažby (§ 22), lesníckotechnických meliorácií (§ 26), zahrádzania bystrín v lesoch (§ 27) a ochrany lesov (§ 28) a zákaz udeľovať výnimky zo zakázaných činností (§ 31); to neplatí ak ide o zabezpečenie povinností podľa § 25 ods. 2 v prípade existujúcich lesných ciest a pri zabezpečení bezpečnosti a priechodnosti značených turistických trás.

(5) Osobitný režim hospodárenia v lese osobitného určenia podľa odseku 1 písm. a) možno schváliť, len ak to nie je v rozpore s dokumentáciou ochrany prírody tohto chráneného územia.“.

Poznámka pod čiarou k odkazu y) znie:

„27a) § 65a zákona č. 543/2002 Z. z. v znení neskorších predpisov.“.

1. V § 18 ods. 1 písm. b) sa slová „alebo skupín stromov“ nahrádza slovami „(ďalej len „stromová forma“) alebo skupín stromov (ďalej len „skupinová forma“)“.
2. V § 18 ods. 1 písm. c) sa slová „ťažbou jednotlivých stromov alebo skupín stromov“ nahrádzajú slovami „stromovou formou alebo skupinovou formou“.
3. V § 18 ods. 2 úvodnej vete sa za slovo „lesy“ vkladajú slová „alebo projektu starostlivosti o lesný pozemok,“.
4. V § 18 sa za odsek 3 vkladá nový odsek 4, ktorý znie:

„(4) Pri prírode blízkom hospodárení v lesoch sa uplatňuje účelový hospodársky spôsob, výberkový hospodársky spôsob alebo podrastový hospodársky spôsob maloplošnou formou, pri ktorej plocha jedného obnovného prvku nesmie presiahnuť 0,2 hektára; v terénoch s priečnym sklonom nad 40 %, v nepriechodných terénoch alebo na neúnosných terénoch 1,5 hektára pri šírke obnovného prvku nepresahujúcej priemernú výšku obnovovaného lesného porastu.“.

Doterajšie odseky 4 a 5 sa označujú ako odseky 5 a 6.

1. § 18 sa dopĺňa odsekmi 7 a 8, ktoré znejú:

„(7) Meniť hospodársky spôsob a jeho formu (ďalej len „prebudova lesa“) možno pri vyhotovení programu starostlivosti o lesy, jeho zmene alebo úprave. Úpravou programu starostlivosti možno meniť

a) holorubný hospodársky spôsob na podrastový hospodársky spôsob alebo účelový hospodársky spôsob,

b) podrastový hospodársky spôsob na účelový hospodársky spôsob alebo výberkový hospodársky spôsob,

c) veľkoplošnú formu hospodárskeho spôsobu na maloplošnú formu hospodárskeho spôsobu alebo

d) skupinovú formu hospodárskeho spôsobu na stromovú formu hospodárskeho spôsobu.

(8) Prebudovu lesa na prírode blízke hospodárenie v lesoch s cieľom zabezpečenia trvalých znakov ekologicky stabilnej štruktúry lesa so zameraním na trvalé zabezpečenie funkcií lesov pri prebiehajúcej klimatickej zmene možno úpravou programu starostlivosti vykonávať v rozsahu a spôsobom podľa odseku 4; v osobitných prípadoch možno použiť aj maloplošnú formu podrastového hospodárskeho spôsobu podľa odseku 3.“.

1. V § 20 ods. 3 sa za slovo „časť“ vkladajú slová „podľa § 3 ods. 1 písm. a), b) alebo písm. g)“ a za slová „[§ 22 ods. 2 písm. a)],“ sa vkladajú slová „mimoriadnou ťažbou [§ 22 ods. 2 písm. b)],“.
2. V § 20 sa za odsek 6 vkladajú nové odseky 7 a 8, ktoré znejú:

„(7) Žiadosť o predĺženie lehoty na zabezpečenie lesného porastu po obnove lesa podľa odseku 6 predkladá obhospodarovateľ lesa orgánu štátnej správy lesného hospodárstva najskôr po uplynutí polovice lehoty na zabezpečenie lesného porastu stanovenej diferencovane podľa programu starostlivosti o lesy a najneskôr šesť mesiacov pred uplynutím lehoty na zabezpečenie lesného porastu.

(8) Žiadosť o predĺženie lehoty na zabezpečenie lesného porastu podľa odseku 7 obsahuje najmä

a) identifikačné údaje obhospodarovateľa lesa,

b) zoznam jednotiek priestorového rozdelenia lesa, na ktorých obhospodarovateľ lesa požaduje predĺženie lehoty na zabezpečenie lesného porastu,

c) zhodnotenie doterajšieho hospodárenia v jednotkách priestorového rozdelenia lesa podľa písmena b) a prehľad vykonaných opatrení na zabezpečenie lesného porastu,

d) stanovisko hospodára,

e) doklady potvrdzujúce vykonanie opatrení na zabezpečenie lesného porastu potrebné na posúdenie žiadosti.“

Doterajšie odseky 7 a 8 sa označujú ako odseky 9 a 10.

1. V § 20 ods. 9 sa slová „ a 6“ nahrádzajú slovami „až 8“.
2. V § 20 ods. 10 sa vkladá nová prvá veta, ktorá znie: „Účastníkom konania podľa odseku 4 a 6 je vlastník, správca a obhospodarovateľ lesa.“.
3. V § 23 ods. 4 sa na konci pripája táto veta: „O zápise ciachy alebo iného povoleného označenia do evidencie registrovaných ciach a iných povolených označení orgán štátnej správy lesného hospodárstva nevyhotovuje písomné rozhodnutie, zápis vyznačí v spise a žiadateľovi vydá potvrdenie, v ktorom uvedie označenie orgánu štátnej správy lesného hospodárstva, identifikačné údaje držiteľa ciachy, dátum vydania potvrdenia a údaje, ktoré zapísal do evidencie registrovaných ciach a iných povolených označení.“.
4. V § 23 sa za odsek 4 vkladá nový odsek 5, ktorý znie:

„(5) Evidenciu registrovaných ciach a iných povolených označení vedie orgán štátnej správy lesného hospodárstva prostredníctvom informačného systému lesného hospodárstva. Evidenciu zverejňuje správca informačného systému lesného hospodárstva. Zverejnená evidencia obsahuje znaky zaregistrovanej ciachy alebo iného povoleného označenia a identifikačné údaje držiteľa ciachy; ak ide o fyzickú osobu zverejňuje sa len jej meno a priezvisko.“.

Doterajšie odseky 5 až 10 sa označujú ako odseky 6 až 11.

1. V § 23 odsek 6 znie:

„(6) Obhospodarovateľ lesa je povinný v záujme ochrany lesa vykonať náhodnú ťažbu alebo použiť iné vhodné opatrenia na ochranu lesa tak, aby nedošlo k vývinu, šíreniu a premnoženiu škodcov, najneskôr však do šiestich mesiacov od vzniku dôvodu na náhodnú ťažbu. V chránených územiach táto povinnosť vzniká, len ak z osobitného predpisu,32) predpisu vydaného na jeho vykonanie alebo rozhodnutia vydaného na jeho základe nevyplýva obmedzenie alebo zákaz vykonania náhodnej ťažby alebo iného vhodného opatrenia na ochranu lesa.“.

Poznámka pod čiarou k odkazu 42a znie:

„32) Zákon č. 543/2002 Z. z. v znení neskorších predpisov.“.

1. V § 23 sa za odsek 6 vkladajú nové odseky 7 až 10, ktoré znejú:

„(7) Obhospodarovateľ je povinný ohlásiť dôvod vzniku náhodnej ťažby do siedmich dní odo dňa, keď zistil, že vznikli dôvody na náhodnú ťažbu, najneskôr však do 30 dní od ich vzniku, orgánu štátnej správy lesného hospodárstva, ak

a) odhadnutý objem dreva z náhodnej ťažby počas platnosti programu starostlivosti o lesy alebo projektu starostlivosti o lesný pozemok presiahne 15 % zásoby porastu uvedenej v opise porastu [§ 40 ods. 2 písm. b)] alebo

b) náhodná ťažba sa má vykonať na súvislej ploche s výmerou viac ako 0,3 ha.

(8) Obhospodarovateľ lesa je povinný orgánu štátnej správy lesného hospodárstva ohlásiť do siedmych dní vznik každej náhodnej ťažby

a) po presiahnutí objemu dreva z náhodnej ťažby odhadnutého podľa odseku 7 písm. a),

b) ak sa náhodnou ťažbou prekročí výmera podľa odseku 7 písm. b) alebo

c) v období od skončenia platnosti programu starostlivosti o lesy alebo projektu starostlivosti o lesný pozemok do vykonateľnosti rozhodnutia o schválení programu starostlivosti o lesy.

(9) Náhodnú ťažbu podľa odsekov 7 alebo 8 obhospodarovateľ lesa ohlasuje písomne alebo prostredníctvom informačného systému lesného hospodárstva. O náhodnej ťažbe v chránených územiach ohlásenej podľa odsekov 7 alebo 8 je orgán ochrany prírody a krajiny informovaný

a) prostredníctvom informačného systému lesného hospodárstva, ak je náhodná ťažba ohlásená prostredníctvom tohto systému, alebo

b) bezodkladne orgánom štátnej správy lesného hospodárstva, ak je náhodná ťažba ohlásená písomne.

(10) Ak odsek 6 druhá veta alebo § 25 ods. 2 neustanovuje inak, obhospodarovateľ lesa môže vykonávať náhodnú ťažbu najskôr desať dní po doručení ohlásenia podľa odsekov 7 a 8 orgánu štátnej správy lesného hospodárstva; ak obhospodarovateľ lesa ohlási náhodnú ťažbu podľa odseku 9 prostredníctvom informačného systému lesného hospodárstva, považuje sa za deň doručenia ohlásenia najbližší pracovný deň, ktorý nasleduje po dni, v ktorom obhospodarovateľ lesa toto ohlásenie urobil.“.

Doterajšie odseky 7 až 11 sa označujú ako odseky 11 až 15.

1. V § 23 ods. 11 sa za druhú vetu vkladá nová tretia veta, ktorá znie: „Účastníkom konania je vlastník, správca a obhospodarovateľ lesa.“.
2. § 23 odsek 12 znie:

„(12) Objem dreva z ťažby v poraste s vekom nad 50 rokov možno oproti objemu ťažby odporučenému v programe starostlivosti o lesy alebo projekte starostlivosti o lesný pozemok prekročiť najviac o 15 %. Ak objem vyťaženého dreva vrátane objemu dreva zo stromov odumretých a ponechaných v poraste počas platnosti programu starostlivosti o lesy alebo projektu starostlivosti o lesný pozemok dosiahne objem ťažby odporučený v programe starostlivosti o lesy alebo projekte starostlivosti o lesný pozemok zvýšený o 15 %, môže obhospodarovateľ lesa ďalej vykonávať len náhodnú ťažbu alebo mimoriadnu ťažbu.“.

1. V § 23 ods. 13 sa za slová „(§ 39 ods. 3)“ vkladajú slová „a kategóriu lesa“ a za slovo „celku“ sa vkladajú slová „podľa kategórií lesa“.
2. V § 23 ods. 14 úvodná veta znie: „Ak by bol vykonaním náhodnej ťažby alebo mimoriadnej ťažby celkový objem dreva pre kategóriu lesa podľa odseku 13 prekročený, môže obhospodarovateľ lesa v lesných porastoch zaradených do tejto kategórie vykonať“.
3. V § 23 ods. 15 písm. b) sa slovo „alebo“ nahrádza čiarkou.
4. V § 23 ods. 15 písm. c) sa bodka nahrádza slovom „alebo“.
5. V § 23 sa odsek 15 dopĺňa písmenom d), ktoré znie:

„d) ide o prírode blízke hospodárenie v lesoch alebo prebudovu lesa na prírode blízke hospodárenie v lesoch.“.

1. § 23 sa dopĺňa odsekmi 16 a 17, ktoré znejú:

„(16) Do objemu vyťaženého dreva podľa odsekov 13 až 15 sa nezapočítava objem dreva odumretých a ponechaných stromov, ktoré sú takto popísané v programe starostlivosti o lesy alebo projekte starostlivosti o lesný pozemok.

(17) V chránených územiach vyhlásených podľa osobitného predpisu32a) je zakázané vykonávať úmyselnú ťažbu v období, ktoré vyplýva z osobitného predpisu33), predpisov vydaných na jeho vykonanie alebo rozhodnutí vydaných na ich základe.“.

Poznámky pod čiarou k odkazom 32a a 33 znejú:

„32a) § 26 ods. 6 zákona č. 543/202 Z. z. v znení neskorších predpisov.

33) § 68 písm. j) zákona č. 543/202 Z. z. v znení neskorších predpisov.“.

1. V § 24 ods. 1 sa za písmeno a) vkladá nové písmeno b), ktoré znie:

„b) po ukončení ťažby alebo uskladnení dreva na lesnom pozemku alebo na pozemku v blízkosti lesného pozemku, z ktorého hrozí šírenie škodlivých činiteľov na lesné pozemky, zabrániť šíreniu škodlivých činiteľov na okolité lesné pozemky odstránením zvyškov po ťažbe a odvozom takto uskladneného dreva alebo vykonaním iného vhodného opatrenia proti šíreniu škodlivého činiteľa do desať dní od ukončenia ťažby alebo uskladnenia dreva, ak z osobitného predpisu,32) predpisov vydaných na jeho vykonanie alebo rozhodnutí vydaných na ich základe nevyplýva inak,“.

Doterajšie písmená b) a c) sa označujú ako písmená c) a d).

1. V § 28 ods. 1 písm. b) sa na konci pripájajú tieto slová: „vrátane opatrení určených projektom na vykonanie opatrení na zabránenie šírenia a premnoženia škodcov [§ 48 ods. 2 písm. g)] najmenej v rozsahu a spôsobom podľa posudku orgánu štátnej odbornej kontroly ochrany lesa [§ 29 ods. 2 písm. g)]“.
2. V § 28 ods. 1 písm. c) slová „prednostne odstraňovať z lesných porastov“ nahrádzajú slovami „odstraňovať z lesných porastov prednostne“.
3. V § 28 ods. 1 písm. i) sa vypúšťajú slová „alebo orgánom štátnej odbornej kontroly ochrany lesa (§ 29)“.
4. V § 28 ods. 2 sa vypúšťajú slová „na svoje náklady“ a slová za bodkočiarkou sa nahrádzajú slovami „v chránených územiach túto povinnosť a povinnosti podľa odseku 1 písm. b) až i) má, len ak z osobitného predpisu,32) predpisu vydaného na jeho vykonanie alebo rozhodnutia vydaného na jeho základe nevyplýva inak.“.
5. V § 28 odsek 3 znie:

„(3) Obhospodarovateľ lesa má nárok na úhradu zvýšených nákladov za vykonanie opatrení na zabránenie šírenia a premnoženia škodcu, ktoré vznikli z dôvodu zákazu vykonania opatrení na ochranu lesov vyplývajúcich z osobitného zákona,32) predpisu vydaného na jeho vykonanie alebo rozhodnutia vydaného na jeho základe v dotknutom území, alebo v jeho blízkosti. Opatrenia podľa prvej vety zabezpečí obhospodarovateľ lesa na základe projektu na vykonanie opatrení na zabránenie šírenia a premnoženia škodcov, ktorý posudzuje orgán štátnej odbornej kontroly ochrany lesa [§ 29 ods. 2 písm. g)]. Nárok na náhradu má obhospodarovateľ lesa za vykonanie opatrení na území vo vodorovnej vzdialenosti do 500 metrov od okraja porastov, z ktorých hrozí premnoženie a šírenie škodcu, ak z bionómie vývoja a spôsobu šírenia škodlivého činiteľa a projektu na vykonanie opatrení na zabránenie šírenia a premnoženia škodcov nevyplýva väčšia vzdialenosť; v projekte osobitne uvedie rozsah opatrení, ktoré budú predmetom úhrady podľa prvej vety.“.

1. V § 28 sa za odsek 3 vkladajú nové odseky 4 až 6, ktoré znejú:

„(4) K opatreniam, ktoré budú predmetom úhrady podľa odseku 3, sa bezodkladne vyjadruje organizácia ochrany prírody a krajiny. Ak organizácia ochrany prírody a krajiny nesúhlasí s rozsahom navrhovaných opatrení, spôsobom ich vykonania alebo s vymedzením územia nad 500 metrov od okraja porastov, z ktorých hrozí premnoženie a šírenie škodcu a na ktorom sa majú opatrenia realizovať, predmetom úhrady budú opatrenia, ktoré po dohode s organizáciou ochrany prírody a krajiny určí v posudku orgán štátnej odbornej kontroly ochrany lesa [§ 29 ods. 2 písm. g)]; ak z dôvodu nesúhlasu vznikne škoda, na jej náhradu sa vzťahujú všeobecné predpisy o náhrade škody.35)

(5) Nárok na úhradu zvýšených nákladov podľa odseku 3 prvej vety sa považuje za uplatnený predložením projektu na vykonanie opatrení na zabránenie šírenia a premnoženia škodcov organizácii ochrany prírody a jeho odsúhlasením podľa odseku 4. Na úhradu zvýšených nákladov možno poskytnúť finančné prostriedky za podmienok ustanovených osobitnými predpismi.43)

(6) Ak ide o opatrenia na zabránenie šírenia a premnoženia škodcu z pralesov, na ktoré sa nevťahuje odsek 3, tieto opatrenia zabezpečí obhospodarovateľ lesa v rozsahu a na území mimo pralesa podľa projektu na vykonanie opatrení na zabránenie šírenia a premnoženia škodcov [§ 29 ods. 2 písm. g)]. Zvýšené náklady na vykonávanie opatrení podľa prvej vety, ktoré vznikli z dôvodu zákazu vykonania opatrení na ochranu lesov v pralese, obhospodarovateľovi lesa uhrádza osoba, na ktorej návrh sú pralesy vyhlásené, ak obhospodarovateľ lesa tieto opatrenia realizuje v rozsahu a na území mimo pralesa podľa projektu na vykonanie opatrení na zabránenie šírenia a premnoženia škodcov [§ 29 ods. 2 písm. g)].“.

Poznámka pod čiarou k odkazu 43 znie:

„43) Napríklad zákon č. 543/2002 Z. z. v znení neskorších predpisov, zákon č. 587/2004 Z. z. o Environmentálnom fonde a o zmene a doplnení niektorých zákonov v znení zákona č. 207/2013 Z. z., nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 v platnom znení (Ú. v. EÚ L 347, 20.12.2013).“.

Doterajšie odseky 4 až 6 sa označujú ako odseky 7 až 9.

1. V § 28 odsek 7 znie:

„(7) Ak sa na pozemkoch vyhlásených za lesné pozemky podľa § 3 ods. 1 písm. f), na ktorých neplatí povinnosť podľa § 37 ods. 2, mimo lesa alebo na sklade dreva vyskytne biotický škodlivý činiteľ ohrozujúci les, môže orgán štátnej správy lesného hospodárstva uložiť vykonanie opatrení proti jeho šíreniu fyzickým osobám alebo právnickým osobám, ktoré užívajú dotknuté pozemky alebo skladujú drevo; ak sa opatrením ukladá výrub dreviny,43a) na výrub dreviny sa nevzťahuje osobitný predpis43b) okrem výrubu dreviny v európskej sústave chránených území.43c)“.

Poznámky pod čiarou k odkazom 43a až 43c znejú:

„43a) § 47 ods. 4 písm. e) zákona č. 543/2002 Z. z. v znení neskorších predpisov.

43b) § 47 ods. 7 zákona č. 543/2002 Z. z. v znení neskorších predpisov.

43c) § 28 zákona č. 543/2002 Z. z. v znení neskorších predpisov.“.

1. V § 28 odsek 9 znie:

„(9) Účastníkom konania podľa odseku 7 je vlastník, fyzická osoba alebo právnická osoba, ktorá užíva dotknuté pozemky alebo skladuje drevo a vlastník, správca a obhospodarovateľ lesa, ktorí sú škodlivým činiteľom priamo ohrození. Odvolanie proti rozhodnutiu podľa odseku 7 nemá odkladný účinok..“.

1. Za § 28 sa vkladá § 28a, ktorý vrátane nadpisu znie:

„**§ 28a**

**Mimoriadne udalosti v lesoch**

(1) Mimoriadnou udalosťou v lesoch je situácia, pri ktorej dochádza k ohrozeniu ekologickej stability, biologickej diverzity, odolnosti, produkčnej a obnovnej schopnosti, životnosti alebo schopnosti plniť funkcie lesov, poškodeniu alebo zničeniu lesných porastov a bez vykonania okamžitých alebo ďalších opatrení by došlo k poškodeniu lesných porastov

a) v rozsahu presahujúcom polovicu celkovej ťažby určenej programom starostlivosti pre vlastnícky celok,

b) v rozsahu presahujúcom 10 % výmery lesných porastov, alebo plošného podielu dreviny v rámci lesného celku,

c) v rozsahu presahujúcom 10 % celkovej predpokladanej ťažby dreviny alebo plošného podielu dreviny v rámci viacerých lesných celkov,

d) v rozsahu presahujúcom 10 % výmery lesných porastov pred ich zabezpečením v lesnom celku.

(2) Orgán štátnej správy lesného hospodárstva môže v prípade mimoriadnej udalosti v lesoch obhospodarovateľovi lesa uložiť [§ 28 ods. 1 písm. i)]

a) vykonať nevyhnutné ochranné a obranné opatrenia, vrátane likvidácie lesného reprodukčného materiálu použitého pri obnove lesa alebo lesného porastu,

b) pozastaviť vykonávanie úmyselnej ťažby až do vykonania náhodnej ťažby alebo opatrení na ochranu lesa podľa písmena a) alebo

c) určiť podmienky nakladania s vyťaženou drevnou hmotou a stromami ponechanými v lesnom poraste.

(3) Orgán štátnej správy lesného hospodárstva môže v prípade mimoriadnej udalosti v lesoch na dobu nevyhnutne potrebnú vylúčiť alebo obmedziť využívanie lesov verejnosťou podľa § 30 ods. 4.

(4) Účastníkom konania podľa odseku 2 je vlastník, správca a obhospodarovateľ lesa. Na vydanie rozhodnutia podľa odseku 2 sa nevzťahuje § 18 ods. 3, § 33 ods. 2 správneho poriadku;12) odvolanie proti rozhodnutiu nemá odkladný účinok.“.

1. V § 29 ods. 2 písmeno f) znie:

„f) navrhuje obhospodarovateľovi lesa opatrenia na odstránenie zistených nedostatkov pri ochrane lesa a orgánu štátnej správy lesného hospodárstva uloženie opatrení na ochranu lesa [§ 28 ods. 1 písm. i)],“.

1. V § 29 ods. 2 písm. g) sa vypúšťajú slová „z chránených území“.
2. V § 29 ods. 3 sa slová „uložené opatrenia“ nahrádzajú slovami „návrh na uloženie opatrení“.
3. V § 29 sa vypúšťa odsek 5. Doterajší odsek 6 sa označuje ako odsek 5.
4. V § 31 ods. 6 druhá veta znie: „Zákaz uvedený v odseku 1 písm. n) sa nevťahuje na pasenie hospodárskych zvierat na lesných pozemkoch, na ktorých sa takáto činnosť vykonáva v rámci programu starostlivosti o chránené územie.27)“.
5. V § 38 sa odsek 2 dopĺňa písmenom g), ktoré znie:

„g) posúdenie zaradenia jednotky priestorového rozdelenia do kategórie lesov osobitného určenia podľa § 14 ods. 2 písm. i) z hľadiska režimu hospodárenia a ochrany pralesa (§ 16a ods. 4).“.

1. V § 39 ods. 3 prvá veta znie „Lesné celky sú územne ucelené časti, v rámci ktorých sa pre lesné pozemky vyhotovuje program starostlivosti o lesy.“ a na konci sa pripája táto veta: „O zmene hraníc lesného celku možno rozhodnúť aj po uplynutí troch rokov od právoplatnosti rozhodnutia o jeho schválení.“.
2. V § 39 ods. 6 prvej vete sa na konci pripájajú tieto slová: „a navrhovaného spôsobu hospodárenia podľa kategórie lesa podľa § 13 ods. 2 alebo 14 ods. 2“.
3. V § 41 ods. 5 sa vypúšťa tretia veta.
4. V § 41 ods. 8 prvej vete sa za slovo „oznámi“ vkladajú slová „právnickej osobe podľa § 38 ods. 2,“ a na konci sa pripája táto veta: „Vyjadrením orgánu ochrany prírody je orgán štátnej správy lesného hospodárstva v rozsahu podľa osobitného predpisu viazaný.57a)“.

Poznámka pod čiarou k odkazu 57a znie:

„57a) § 103 ods. 9 zákona č. 543/2002 Z. z. v znení neskorších predpisov.“.

1. V § 41 ods. 9 sa na konci pripájajú tieto vety: „Ak vyhotovený protokol neobsahuje pripomienky a požiadavky orgánu ochrany prírody podľa odseku 8, môže orgán ochrany prírody podať námietku ministerstvu, ktoré po prerokovaní s Ministerstvom životného prostredia Slovenskej republiky do 30 dní od doručenia námietky a vyjadrenia príslušného orgánu štátnej správy lesného hospodárstva určí, či tieto budú do protokolu podľa prvej vety doplnené; do určenia ministerstva sa protokol podľa prvej vety považuje za záväzný. Postup podľa druhej vety sa primerane použije aj vtedy, ak pripomienky a požiadavky orgánu ochrany prírody podľa odseku 8 vzťahujúce sa k územiu európskej sústavy chránených území boli doručené po lehote podľa odseku 8 alebo 16.“.
2. V § 41 odsek 13 znie:

„(13) Návrh programu starostlivosti schvaľuje orgán štátnej správy lesného hospodárstva rozhodnutím, ktorého prílohou je program starostlivosti, po vydaní potvrdenia správcom informačného systému lesného hospodárstva (§ 45) o správnosti a súlade väzieb medzi číselnými a grafickými údajmi návrhu programu starostlivosti a po záväznom vyjadrení[57)](http://www.epi.sk/print/zz/2005-326/znenie-20190101.htm#f3215838) dotknutých orgánov štátnej správy, ktorým kontrolujú splnenie pripomienok a požiadaviek uplatnených podľa odseku 8; ak ide územia európskej sústavy chránených území, orgán štátnej správy lesného hospodárstva rozhodne na základe posúdenia podľa osobitného predpisu,57aa) ktorého súčasťou je aj návrh opatrení, ktorými sa zabezpečí, že vykonanie programu starostlivosti nebude mať negatívny vplyv na tieto územia.. Ak predložený návrh obsahuje nedostatky, ktoré zabraňujú jeho schváleniu, vráti ho vyhotovovateľovi programu starostlivosti a určí požiadavky alebo podmienky, po splnení ktorých možno plán predložiť na jeho schválenie. O schválení programu starostlivosti rozhodne najneskôr do jedného roka od začatia konania o vyhotovení plánu; ministerstvo môže v odôvodnených prípadoch túto lehotu predĺžiť. Účastníkom konania a zúčastneným osobám sa doručuje len oznámenie o schválení programu starostlivosti. Odvolanie proti rozhodnutiu o schválení programu starostlivosti nemá odkladný účinok; účastník konania sa môže odvolať len v tej časti, ktorá sa ho týka. Ak odvolací orgán rozhodnutie zruší a vec vráti na nové konanie, v rozhodnutí určí, ktorú súčasť programu starostlivosti alebo jej časť nemožno vykonávať do vydania nového rozhodnutia; tým nie je dotknutá vykonateľnosť ostatných častí programu starostlivosti.“.

Poznámka pod čiarou k odkazu 57aa znie:

„57aa) § 28 zákona č. 543/2002 Z. z. v znení neskorších predpisov / zákona č. 506/2013 Z. z.“.

1. V § 41 odsek 16 znie:

„(16) Stanovisko podľa odseku 8 dotknuté orgány doručia príslušnému orgánu štátnej správy lesného hospodárstva do 15 dní od doručenia výzvy alebo návrhu. Ak niektorý z dotknutých orgánov potrebuje dlhšiu lehotu na zaslanie stanoviska, orgán štátnej správy lesného hospodárstva na jeho žiadosť lehotu pred jej uplynutím predĺži najviac o 15 dní. Ak dotknutý orgán vyjadrenie v určenej lehote nedoručí, má sa za to, že nemá pripomienky k správe o hospodárení a požiadavky na vypracovanie pokynov na vyhotovenie programu starostlivosti. Záväzné vyjadrenie podľa odseku 13 dotknuté orgány doručia príslušnému orgánu štátnej správy lesného hospodárstva do 30 dní od doručenia návrhu, ak vyjadrenie v určenej lehote nedoručia, má sa za to, že s návrhom programu starostlivosti súhlasia;57ab) to neplatí, ak ide územie európskej sústavy chránených území.“.

Poznámka pod čiarou k odkazu 57ab znie:

„57ab) § 9 ods. 1 písm. m) a § 103 ods. 7 až 9 zákona č. 543/2002 Z. z. v znení neskorších predpisov.“.

1. V § 41 a za odsek 17 vkladá nový odsek 18, ktorý znie:

„(18) Účastníkom konania o schválení programu starostlivosti je vlastník, správca a obhospodarovateľ lesa v lesnom celku, pre ktorý sa program starostlivosti vyhotovuje.“.

Doterajší odsek 18 sa označuje ako odsek 19.

1. V § 43 ods. 1 sa za tretiu vetu sa vkladá nová štvrtá veta, ktorá znie: „Účastníkom konania o predčasnej obnove programu starostlivosti je vlastník, správca a obhospodarovateľ lesa.“.
2. V § 43 ods. 2 písm. c) sa slová „ods. 7 a 8“ nahrádzajú slovami „ods. 12 a 13“.
3. V § 43 ods. 2 písm. e) sa slovo „alebo“ nahrádza čiarkou.
4. V § 43 ods. 2 sa za písmeno e) vkladajú nové písmená f) a g), ktoré znejú:

„f) prebudova lesa okrem postupu podľa § 18 ods. 7 druhej vety a ods. 8,

g) zmena programu starostlivosti z dôvodu zapracovania požiadaviek vyplývajúcich zo zákazov alebo iných podmienok vyplývajúcich z dokumentu starostlivosti podľa osobitného predpisu50a) alebo akčných plánov prevencie a manažmentu introdukcie a šírenia inváznych nepôvodných druhov57b) alebo“ .

Doterajšie písmeno f) sa označuje ako písmeno h).

1. V § 43 odsek 3 znie:

„(3) O zmene programu starostlivosti rozhoduje orgán štátnej správy lesného hospodárstva. Žiadosť o zmenu programu starostlivosti podľa odseku 2

a) písm. a) a d) predkladá osoba podľa § 16 ods. 3; na predloženie žiadosti podľa odseku 2 písm. a) sa primerane použije § 16 ods. 4 až 7,

b) písm. b), c), e) a h) predkladá obhospodarovateľ lesa so súhlasom vlastníka alebo správcu,

c) odseku 2 písm. g) predkladá orgán štátnej správy.24)“.

Poznámka pod čiarou k odkazu 58 sa vypúšťa.

1. V § 43 sa za odsek 3 vkladá nový odsek 4, ktorý znie:

„(4) Náklady súvisiace so zmenou programu starostlivosti uhrádza žiadateľ. Na konanie o zmene programu starostlivosti sa primerane vzťahujú ustanovenia o schvaľovaní programu starostlivosti o lesy (§ 41).“.

Doterajšie odseky 4 a 5 sa označujú ako odseky 5 a 6.

1. V § 48 ods. 2 písm. b) sa za slovo „stanovisko“ vkladajú slová „podľa § 20 ods. 8 písm. d) a“.
2. V § 48 ods. 2 písm. g) sa za slovo „činiteľov“ vkladá čiarka a slová „vypracovávať projekty na vykonanie opatrení na zabránenie a premnoženie škodcov [§ 29 ods. 2 písm. g)]“.
3. V § 50 odsek 7 znie:

„(7) Ak tento zákon neustanovuje inak, je na zámenu, nájom, výpožičku a prevod správy lesného majetku vo vlastníctve štátu potrebný predchádzajúci súhlas ministerstva okrem prevodu správy lesného majetku vo vlastníctve štátu v správe právnickej osoby založenej alebo zriadenej ministerstvom obrany alebo zriadenej Ministerstvom životného prostredia Slovenskej republiky. Predchádzajúci súhlas ministerstva na nájom lesného majetku vo vlastníctve štátu s celkovou výmerou menšou ako 0,5 ha, ktorý priamo nenadväzuje na lesný majetok vo vlastníctve štátu obdobného charakteru, nie je potrebný. Prenajatý lesný majetok vo vlastníctve štátu nemožno dať do podnájmu, ak nie je dohodnuté inak. Vypožičiavateľ nesmie prenechať lesný majetok vo vlastníctve štátu na užívanie inému. Súhlas ministerstva je potrebný aj na vyňatie, ktoré sa dotýka lesných pozemkov podľa § 3 ods. 1 písm. a) až c) a e) vo vlastníctve štátu s celkovou výmerou väčšou ako 0,5 ha, okrem vyňatia vo vojenských lesoch a rozhodovania podľa § 3 ods. 2.“.

1. V § 50 ods. 10 prvej vete sa vypúšťajú slová „a lesných porastov na nich“ a posledná veta.
2. V § 50 sa za odsek 10 vkladajú nové odseky 11 až 15, ktoré znejú:

„(11) Zámenou nadobudnuté lesné pozemky, ktoré boli vo vlastníctve štátu, nemožno previesť na inú osobu alebo zmeniť ich druh pozemku počas desiatich rokov od zápisu do katastra nehnuteľností; to neplatí, ak ide o pozemky, na ktorých sa má umiestniť verejnoprospešná stavba.72b) Obmedzenie nakladania so zameneným pozemkom, ktorý bol vo vlastníctve štátu, sa na dobu trvania tohto obmedzenia na základe zámennej zmluvy vyznačí v katastri nehnuteľností poznámkou.

(12) Ministerstvo môže dať súhlas na zámenu lesného majetku vo vlastníctve štátu, ak sa zamieňané lesné pozemky nachádzajú

a) v tej istej lesnej oblasti podľa § 39 ods. 2 alebo v bezprostredne susediacich lesných oblastiach alebo lesných podoblastiach, alebo

b) v katastrálnych územiach v rámci organizačnej jednotky správcu založeného alebo zriadeného ministerstvom.

(13) Lesné pozemky vo vlastníctve štátu možno zameniť najmä z dôvodu usporiadania vlastníckych a užívacích práv štátu, ak výmera zamieňaných pozemkov vo vlastníctve štátu nepresahuje 100 ha.

(14) Výnimku z podmienok podľa odseku 12 alebo odseku 13 môže v odôvodnených prípadoch povoliť vláda Slovenskej republiky na návrh ministerstva , ak výmera a hodnota zamieňaných lesných pozemkov vo vlastníctve iných osôb je minimálne 1,5 násobne vyššia ako výmera a hodnota zamieňaných lesných pozemkov vo vlastníctve štátu bez nároku na finančné vyrovnanie podľa odseku 10.

(15) Odseky 10 a 12 až 14 sa nevzťahujú na zámenu pozemkov podľa osobitného predpisu.73a)“.

Poznámky pod čiarou k odkazom 72b a 73a znejú:

„72b) § 10 ods.2 písm. f), § 11 ods. 5 písm. g) zákona č. 50/1976 Zb. v znení neskorších predpisov.

73a) § 61a zákona č. 543/2002 Z. z. v znení neskorších predpisov.“.

Doterajšie odseky 11 až 14 sa označujú ako odseky 16 až 19.

1. V § 50 ods. 19 sa slová „a 11“ nahrádzajú slovami „až 16“.
2. Za § 50a sa vkladá § 50b, ktorý vrátane nadpisu znie:

„**§ 50b**

**Využitie lesných pozemkov vo vlastníctve štátu na verejnoprospešné účely**

1. Lesné pozemky vo vlastníctve štátu, na ktorých podľa záväznej časti územnoplánovacej dokumentácie74c) alebo podľa uznesenia obecného zastupiteľstva, ak ide o obec, ktorá nie je povinná mať územný plán podľa osobitného predpisu,74d) majú byť umiestnené verejnoprospešné stavby,72b) ktorých stavebníkom bude obec alebo vyšší územný celok, môže správca po ich vyňatí (§ 5 a 7), previesť len do vlastníctva obce alebo vyššieho územného celku.
2. Lesné pozemky vo vlastníctve štátu, ktoré sú určené v záväznej časti územného plánu obce na bývanie formou nájomných bytov vo vlastníctve obce, môže správca po ich vyňatí (§ 5 a 7) previesť do vlastníctva obce.
3. Ak na pozemkoch uvedených v odseku 2 budú výstavbu nájomných bytov zabezpečovať neziskové organizácie poskytujúce všeobecne prospešné služby alebo bytové družstvá, ktoré budú vlastníkmi týchto bytov, uzavrie správca s týmito osobami zmluvu, z ktorej vyplýva právo užívať uvedený pozemok a uskutočniť na ňom túto stavbu,74e) na dobu predpokladanej životnosti stavby; obdobne sa postupuje pri uzatvorení zmluvy s občianskymi združeniami, ak ide o pozemky, na ktorých sa nachádzajú telovýchovné zariadenia a športové zariadenia týchto občianskych združení.
4. Lesné pozemky podľa odsekov 1 a 2 po ich vyňatí (§ 5 a 7) prevedie správca zmluvou o prevode vlastníctva bezodplatne do vlastníctva obce alebo vyššieho územného celku alebo ich zmluvou, z ktorej vyplýva právo užívať taký pozemok a uskutočniť na ňom stavbu, prenechá do užívania osobám podľa odseku 3 na základe právoplatného územného rozhodnutia o umiestnení stavby. Zmluva o prevode pozemku a zmluva, z ktorej vyplýva právo užívať pozemok a uskutočniť na ňom stavbu, musí obsahovať dojednanie, že správca má právo odstúpiť od zmluvy, ak rozhodnutie o umiestnení stavby stratí platnosť74f)alebo ak dôjde k jeho zmene, v dôsledku ktorej stavba prestane plniť dohodnutý účel verejnoprospešnej stavby alebo nájomného domu, inak je zmluva neplatná; nadobúdateľ alebo užívateľ pozemku je povinný odo dňa účinnosti zmluvy strpieť vykonávanie kontroly plnenia dohodnutého účelu stavby zo strany správcu.
5. Ustanovenia osobitného predpisu o správe majetku štátu74) sa na postup podľa odsekov 1 až 4 nevzťahujú.“.

Poznámky pod čiarou k odkazom 74c až 74f znejú:

„74c) § 8 a 27 zákona č. 50/1976 Zb. v znení neskorších predpisov.

74d) § 11 ods. 2 zákona č. 50/1976 Zb. v znení neskorších predpisov.

74e) § 108 ods. 2 písm. a) a ods. 3 zákona č. 50/1976 Zb. v znení neskorších predpisov.

74f) § 139 ods. 1 písm. a) a b) zákona č. 50/1976 Zb. v znení neskorších predpisov.“.

1. § 51d až 51g vrátane nadpisu znejú:

„**Osobitné obhospodarovanie lesa**

**§ 51d**

1. Konanie o osobitnom obhospodarovaní lesa začne orgán štátnej správy lesného hospodárstva, ktorý vedie evidenciu lesných pozemkov podľa § 4 ods. 1, z vlastného podnetu, ak zistí, že vlastník lesného pozemku alebo obhospodarovateľ lesa podľa § 4a ods. 1 písm. c) nezabezpečil odborné hospodárenie v lesoch; ak je v lesnom celku viac takých lesných pozemkov, môže o nich príslušný orgán štátnej správy lesného hospodárstva konať spoločne. Účastníkom konania o osobitnom obhospodarovaní lesa je

a) vlastník lesného pozemku alebo obhospodarovateľ lesa podľa § 4a ods. 1 písm. c),

b) obhospodarovateľ lesa v poraste susediacom s dotknutým lesným pozemkom, ktorý nie je správcom a ktorý v lehote podľa odseku 2 predloží ponuku podľa odseku 3, a

c) správca, ktorý je obhospodarovateľom lesa v poraste najbližšom k dotknutému lesnému pozemku, ak v lehote podľa odseku 2 nebola predložená ponuka podľa odseku 3.

1. Orgán štátnej správy lesného hospodárstva zašle vlastníkovi alebo obhospodarovateľovi lesa podľa § 4a ods. 1 písm. c) výzvu, aby do 60 dní odo dňa doručenia výzvy zaslal orgánu štátnej správy lesného hospodárstva oznámenie o zabezpečení odborného hospodárenia v lesoch a podal návrh na zápis do evidencie lesných pozemkov podľa § 4a ods. 3 písm. a); výzva obsahuje poučenie o následku podľa odseku 3 písm. a) a b). Orgán štátnej správy lesného hospodárstva zároveň oznámi zaslanie výzvy podľa prvej vety obhospodarovateľom lesa v porastoch susediacich s dotknutým lesným pozemkom; výzva je súčasťou oznámenia.
2. Obhospodarovateľ lesa, ktorému bolo zaslané oznámenie podľa odseku 2 druhej vety je oprávnený predložiť orgánu štátnej správy lesného hospodárstva ponuku na zabezpečenie osobitného obhospodarovania lesa na dotknutom lesnom pozemku uvedenom vo výzve podľa odseku 2. Ponuka podľa prvej vety obsahuje najmä

a) identifikačné údaje obhospodarovateľa lesa podľa § 4a ods. 4 písm. a),

b) výmeru lesných pozemkov obhospodarovaných obhospodarovateľom lesa susediacich s dotknutým lesným pozemkom,

c) dĺžku spoločnej hranice lesných pozemkov obhospodarovaných obhospodarovateľom lesa susediacich s dotknutým lesným pozemkom,

d) čestné vyhlásenie, že oprávnenie obhospodarovať lesné pozemky susediace s dotknutým lesným pozemkom nezaniknú (§ 4a ods. 10 písm. e) obhospodarovateľovi lesa počas desiatich rokov bezprostredne nasledujúcich po predložení ponuky, a

e) doklady preukazujúce právne úkony vykonané pred podaním ponuky smerujúce k uzavretiu nájomného alebo iného zmluvného vzťahu s vlastníkom dotknutého lesného pozemku, ktorého predmetom je dotknutý lesný pozemok,

1. Orgán štátnej správy lesného hospodárstva rozhodne o osobitnom obhospodarovaní lesa, ak
   1. vlastník na základe výzvy podľa odseku 2 nezašle orgánu štátnej správy lesného hospodárstva do 60 dní odo dňa jej doručenia oznámenie o zabezpečení odborného hospodárenia v lesoch a nepodá návrh na zápis do evidencie lesných pozemkov podľa § 4a ods. 3 písm. a),
   2. na základe návrhu podľa § 4a ods. 3 písm. a) nie je možné vykonať zápis obhospodarovateľa lesa alebo hospodára do evidencie lesných pozemkov, alebo
   3. to ustanovuje osobitný predpis.75h)
2. Rozhodnutie o osobitnom obhospodarovaní lesa obsahuje zoznam vlastníkov a lesných pozemkov, ku ktorým vznikne povinnosť osobitného obhospodarovania lesa, a určenie obhospodarovateľa lesa alebo správcu, ktorému vzniká povinnosť osobitného obhospodarovania lesa. Na rozhodnutie o osobitnom obhospodarovaní lesa sa primerane použije § 24 až 25a, § 27, § 30, § 32, § 40, § 46, § 47, § 51 a § 52 správneho poriadku.
3. Orgán štátnej správy lesného hospodárstva v rozhodnutí podľa odseku 5 určí za obhospodarovateľa lesa, ktorému vzniká povinnosť osobitného obhospodarovania lesa,
4. obhospodarovateľa lesa podľa odseku 1 písm. b), alebo
5. správcu, ak v lehote podľa odseku 2 nebola predložená ponuka podľa odseku 3; spravidla určí toho správcu, ktorý je obhospodarovateľom lesa v poraste geomorfologicky najbližšom k dotknutému lesnému pozemku.
6. Ak ponuku podľa odseku 3 predloží viac obhospodarovateľov lesa, ktorým bolo zaslané oznámenie podľa odseku 2 druhej vety, orgán štátnej správy lesného hospodárstva určí v rozhodnutí podľa odseku 5 za obhospodarovateľa lesa, ktorému vzniká povinnosť osobitného obhospodarovania lesa, toho obhospodarovateľa lesa, ktorý obhospodaruje lesné pozemky
7. s najdlhšou spoločnou hranicou podľa odseku 3 psím. c), pričom tieto lesné pozemky geomorfologicky prirodzene nadväzujú na dotknutý lesný pozemok; ak predmetom osobitného obhospodarovania lesa je ucelený súbor lesných pozemkov, dĺžka hranice podľa odseku 3 písm. c) sa posudzuje podľa okraja tohto súboru lesných pozemkov, alebo
8. geomorfologicky nadväzujúce na dotknutý lesný pozemok, pričom lesná dopravná sieť na dotknutom lesnom pozemku nadväzuje na lesnú dopravnú sieť na lesných pozemkoch obhospodarovaných týmto obhospodarovateľa lesa.
9. Ak podmienky podľa odseku 7 spĺňa viac obhospodarovateľov lesa, orgán štátnej správy lesného hospodárstva určí v rozhodnutí podľa odseku 5 za obhospodarovateľa lesa, ktorému vznikne povinnosť osobitného obhospodarovania lesa, toho obhospodarovateľa lesa, ktorý v čase podania ponuky podľa odseku 3 obhospodaruje podľa evidencie lesných pozemkov väčšiu výmeru lesných pozemkov susediacich s dotknutým lesným pozemkom a ktorého práva a povinnosti obhospodarovateľa lesa k lesným pozemkom susediacim s dotknutým lesným pozemkom nezaniknú podľa údajov evidencie lesných pozemkov [§ 4a ods. 10 písm. e)] počas piatich / desiatich rokov bezprostredne nasledujúcich po predložení ponuky.
10. Rozhodnutie o osobitnom obhospodarovaní lesa sa doručuje účastníkom konania podľa odseku 1.
11. Rozhodnutie o osobitnom obhospodarovaní lesa je vykonateľné dňom jeho doručenia. Proti rozhodnutiu o osobitnom obhospodarovaní lesa sa môže odvolať len vlastník lesných pozemkov, ktorých sa rozhodnutie o osobitnom obhospodarovaní lesa týka, alebo obhospodarovateľ lesa podľa odseku 1 písm. b); odvolanie nemá odkladný účinok. Na konanie o odvolaní proti rozhodnutiu o osobitnom obhospodarovaní lesa sa primerane použije § 53 až 61 správneho poriadku.
12. Orgán štátnej správy lesného hospodárstva v deň nadobudnutia právoplatnosti rozhodnutia o osobitnom obhospodarovaní lesa vykoná podľa § 4a ods. 1 písm. b) zápis v evidencii lesných pozemkov s poznámkou, že ide o osobitné obhospodarovanie lesa, a bezodkladne zašle rozhodnutie o osobitnom obhospodarovaní lesa na vyznačenie poznámky o osobitnom obhospodarovaní lesa v katastri nehnuteľností.
13. Obhospodarovateľ lesa alebo správca, ktorému vznikla povinnosť osobitného obhospodarovania lesa, je odo dňa doručenia rozhodnutia o osobitnom obhospodarovaní lesa povinný v poraste alebo jeho časti zabezpečiť plnenie povinností obhospodarovateľa lesa.

**§ 51e**

1. Ak sú v poraste lesné pozemky, ktoré sú predmetom osobitného obhospodarovania lesa podľa § 51d, a osobitné obhospodarovanie lesa na základe rozhodnutia podľa § 51d ods. 5 zabezpečuje správca určený podľa §51d ods. 6 písm. b), tento správca je povinný viesť evidenciu výnosov a nákladov na tento porast. Správca rozpočíta výnosy a náklady podľa veľkosti podielu lesného pozemku, ktorý je predmetom osobitného obhospodarovania lesa, na výmere porastu. Výnosy z hospodárenia na lesných pozemkoch, ktoré sú predmetom osobitného obhospodarovania lesa, po odpočítaní nákladov na ich obhospodarovanie vedie správca na osobitnom účte.
2. Vlastník lesných pozemkov, ktoré sú predmetom osobitného obhospodarovania, je povinný správcovi uhradiť náklady na obhospodarovanie týchto lesných pozemkov, ak prevyšujú výnosy z hospodárenia na nich. Správca je povinný oznámiť vlastníkovi výšku pohľadávky vyčíslenú podľa odseku 1 spravidla do 31. marca roka nasledujúcom po roku, v ktorom uplynie polovica platnosti programu starostlivosti, alebo nasledujúcom po uplynutí platnosti programu starostlivosti. Správca spolu s oznámením výšky pohľadávky vyzve vlastníka na úhradu pohľadávky v lehote, ktorá nesmie byť kratšia ako 60 dní odo dňa doručenia výzvy.
3. Ak vlastník neuhradí správcovi pohľadávku podľa odseku 2, vznikne v prospech správcu, ktorý zabezpečuje osobitné obhospodarovanie lesa, záložné právo k dotknutým lesným pozemkom; záložné právo sa zapisuje do katastra nehnuteľností podľa osobitného predpisu.75i)
4. Správca môže lesné pozemky, ktoré sú predmetom osobitného obhospodarovania lesa, na neurčitý čas prenajať alebo dať do výpožičky inej osobe; na prenájom a výpožičku sa primerane vzťahuje § 50 ods. 9. Výpovedná lehota nesmie byť dlhšia ako jeden rok. Orgán štátnej správy lesného hospodárstva zapíše nového obhospodarovateľa v evidencii lesných pozemkov s poznámkou, že na lesnom pozemku je zabezpečované osobitné obhospodarovanie lesa.
5. Ak sú v poraste lesné pozemky, ktoré sú predmetom osobitného obhospodarovania lesa podľa § 51d, a osobitné obhospodarovanie lesa na základe rozhodnutia podľa § 51d ods. 5 zabezpečuje obhospodarovateľ lesa určený podľa § 51d ods. 6 písm. a), tento obhospodarovateľ lesa a vlastník lesných pozemkov, ktoré sú predmetom osobitného obhospodarovania, nemajú práva a povinnosti podľa odsekov 1 až 4 a § 51f ods. 2.

**§ 51 f**

1. Osobitné obhospodarovanie lesa zanikne vznikom práv a povinností obhospodarovateľa lesa zapísaného do evidencie lesných pozemkov podľa § 4a ods. 9 písm. a); orgán štátnej správy lesného hospodárstva bezodkladne po zápise obhospodarovateľa lesa do evidencie lesných pozemkov zašle návrh na výmaz poznámky podľa § 51d ods. 7 z katastra nehnuteľností.
2. Ak sa prevádza lesný pozemok, ktorý je predmetom osobitného obhospodarovania lesa, prílohou zmluvy o prevode musí byť stanovisko správcu o výške pohľadávky podľa § 51e ods. 2. Ak správca eviduje na lesnom pozemku, ktorý je predmetom osobitného obhospodarovania lesa, pohľadávku podľa § 51e ods. 2, zmluva o prevode tohto lesného pozemku musí obsahovať súhlas nadobúdateľa s prevzatím dlhu.

**§ 51g**

Na konanie podľa § 51d sa nevťahuje správny poriadok,12) ak § 51d ods. 5 a 10 neustanovuje inak.“.

1. V § 52 ods. 2 sa na konci pripájajú tieto slová: „prostredníctvom informačného systému lesného hospodárstva“.
2. V § 52 ods. 6 prvej vete sa slová „Člen lesnej stráže skladá do rúk prednostu príslušného orgánu“ nahrádzajú slovami „Uchádzač za člena lesnej stráže spĺňajúci podmienky na ustanovenie za člena lesnej stráže skladá príslušnému orgánu“.
3. V § 55 ods. 1 písm. s) sa na konci pripájajú tieto slová: „činnosti súvisiace s trvalo udržateľným hospodárením v lesoch [§ 2 písm. i)] a prírode blízke hospodárenie v lesoch [§ 2 písm. x)],“.
4. V § 55 ods. 6 sa za slová „písm. j)“ vkladá čiarka a slová „a k)“ sa nahrádzajú slovami „k) a s)“.
5. V § 56 sa odsek 1 dopĺňa písmenom d), ktoré znie:

„d) Slovenská lesnícko-drevárska inšpekcia (ďalej len „inšpekcia“).83a)“.

Poznámka pod čiarou k odkazu 83a znie:

„83a) § 10 zákona č. 113/2018 Z. z. o uvádzaní dreva a výrobkov z dreva na vnútorný trh a o zmene a doplnení zákona č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov.“.

1. V § 57 prvej vete sa za slovo „obrany,“ vkladá slovo „inšpekcie,“.
2. V § 58 ods. 1 písm. c) sa slová „odsek 4“ nahrádzajú slovami „ods. 7“.
3. V § 58 ods. 1 písmeno k) znie:

„k) rozhoduje o opravnom prostriedku proti rozhodnutiu

1. okresného úradu v sídle kraja vo veciach, ktoré sú zákonom ustanovené len okresnému úradu v sídle kraja,

2. inšpekcie podľa § 61 písm. b),“.

1. V § 58 ods. 2 písmeno c) znie:

„c) dáva predchádzajúci súhlas na zámenu, nájom, výpožičku a prevod správy lesného majetku vo vlastníctve štátu a súhlas na vyňatie, ktoré sa dotýka lesných pozemkov vo vlastníctve štátu (§ 50 ods. 7),“.

1. V § 58 ods. 2 písm. e) sa vypúšťajú slová „a lesných porastov na nich“.
2. V § 58 ods. 2 písm. f) sa slová „ods. 11“ nahrádzajú slovami „ods. 14“.
3. V § 59 písm. e) sa slová „odsek 4“ nahrádzajú slovami „ods. 7“.
4. V § 60 ods. 1 písm. f) sa slová „ods. 6“ nahrádzajú slovami „ods. 7“.
5. V § 60 ods. 1 písm. j) sa slová „odsek 4“ nahrádzajú slovami „ods. 7“.
6. V § 60 ods. 2 písm. i) sa za slovo „spôsobilosti“ vkladá čiarka a slová „zloženie sľubu člena lesnej stráže“.
7. Za § 60 sa vkladá § 61, ktorý vrátane nadpisu znie:

„**§ 61**

**Inšpekcia**

Inšpekcia

a) vykonáva štátny dozor v lesoch,

b) je prvostupňovým orgánom v konaniach o priestupkoch a iných správnych deliktoch, ktorých spáchanie zistila pri výkone štátneho dozoru v lesoch podľa písmena a),

c) spolupracuje s príslušnými orgánmi pri poskytovaní a kontrole prostriedkov z verejných zdrojov,[30)](http://www.epi.sk/print/zz/2005-326/znenie-20190101.htm#f3215806)

d) vykonáva poradenskú činnosť na úseku lesného hospodárstva.“.

1. V § 62 ods. 5 sa na konci pripája táto veta: „Zamestnanec orgánu štátnej správy lesného hospodárstva vykonávajúci štátny dozor musí mať osobitný kvalifikačný predpoklad; ak štátny dozor vykonáva viac osôb, osobitný kvalifikačný predpoklad musí mať aspoň jedna z nich.“.
2. V § 62 ods. 8 sa na konci pripája táto veta: „Účastníkom konania podľa odseku 2 písm. c) a d) je subjekt, nad ktorým sa vykonáva štátny dozor v lesoch.“.
3. V § 63 ods. 2 sa vypúšťajú slová „a lesníckej ochranárskej služby“.
4. V § 64 písm. c) sa vypúšťajú slová „alebo lesníckej ochranárskej služby“ a slová „a 29“.
5. V § 65 ods. 3 sa za slovo „pokuty“ vkladajú slová „za priestupok (§ 63) alebo iný správny delikt (§ 64)“.
6. V § 66 písm. c) sa slovo „určovaní“ nahrádza slovami „prírode blízkom hospodárení v lesoch, určovaní“ a za slovo „foriem“ sa vkladajú slová „vrátane prebudovy lesa na prírode blízke hospodárenie v lesoch,“.
7. V § 67 odseky 4 až 6 znejú:

„(4) Ak združenie s právnou subjektivitou96) nie je účastníkom správneho konania, je zúčastnenou osobou,97) ak predmet jeho činnosti súvisí s využívaním a ochranou lesného majetku a ak písomne orgánu štátnej správy lesného hospodárstva oznámi, že sa zúčastní konania, do piatich pracovných dní od zverejnenia informácie o začatí konania;97aa) informácia o začatí konania sa zverejňuje aj prostredníctvom informačného systému lesného hospodárstva (§ 45). Združenie spĺňajúce podmienky podľa prvej vety má postavenie zúčastnenej osoby odo dňa nasledujúceho po doručení oznámenia spĺňajúceho podmienky podľa odseku 5.

(5) Oznámenie podľa odseku 4 obsahuje názov združenia, jeho sídlo, identifikačné číslo, meno a priezvisko osoby oprávnenej konať v mene združenia a určenie konania, ktorého sa chce zúčastniť, vrátane uvedenia záujmov, ktoré by mohli byť týmto konaním dotknuté. Prílohou oznámenia musia byť stanovy preukazujúce predmet činnosti združenia podľa odseku 4.

(6) Orgán štátnej správy lesného hospodárstva nie je povinný opakovať úkony, ktoré vykonal pred vznikom postavenia zúčastnenej osoby podľa odseku 4. Združenie podľa odseku 4, ktoré má v správnom konaní podľa tohto zákona postavenie zúčastnenej osoby, je oprávnené podať odvolanie; odvolanie nemá odkladný účinok.“.

Poznámka pod čiarou k odkazu 97aa znie:

„97aa) § 3 ods. 6 zákona č. 71/1967 Zb. o správnom konaní (správny poriadok) v znení neskorších predpisov.“.

1. V § 67 odsek 12 znie:

„(12) Orgány štátnej správy lesného hospodárstva a orgány ochrany prírody sa navzájom bezodkladne informujú o vydaní rozhodnutia

a) ktorým sa ukladajú opatrenia pri ochrane lesa podľa § 28 ods. 1 písm. i),

b) ku ktorým sa vyjadrujú podľa osobitného predpisu,97b)

c) vydaného na základe osobitného predpisu.32)“.

Poznámka pod čiarou k odkazu 97b znie:

„97b) § 9 zákona č. 543/2002 Z. z. v znení neskorších predpisov.“.

1. Za § 68e sa vkladá § 68f, ktorý vrátane nadpisu znie:

„**§ 68f**

**Prechodné ustanovenia k úprave účinnej od ... 2019**

Ak lesné pozemky vo vlastníctve štátu (§ 50) alebo pozemky tvoriace ostatný majetok štátu (§ 50a) boli podľa zákona účinného do ... 2019 zastavané verejnoprospešnými stavbami alebo na ich výstavbu bolo do ... 2019 vydané právoplatné stavebné povolenie a ktorých stavebníkom alebo užívateľom je obec alebo vyšší územný celok, na ich využitie sa primerane vzťahuje § 50b.“.

Zákon o uvádzaní dreva a výrobkov z dreva na vnútorný trh a o zmene a doplnení zákona č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov sa dopĺňa takto:

V § 10 sa odsek 4 dopĺňa písmenom h), ktoré znie.

„h) plní ďalšie úlohy podľa osobitného predpisu.41a)“.

Poznámka pod čiarou k odkazu 41a znie:

„41a) § 61 zákona č. 326/2005 Z. z. v znení zákona č. .../2019 Z. z.“.

Tento zákon nadobúda účinnosť .... 2019.